**עדשת ילדות ומשפה: אני מתנהג בבית**

|  |  |
| --- | --- |
| **מטרה** | 1. התבוננות של המשתתפים על ההתנהגות והתפקיד שלהם בבית 2. העמקה בתחושת הקשר והשייכות בין המשתתפים דרך התבוננות ושיתוף על ה'תפקידים' שלהם בבית |
| **טקס פתיחה/ זמן מעבר** | * טלפונים בתיקים, מתיישבים בסטינג מתאים, חיוך והזמנה להיכנס למפגש * אפשר טקס פתיחה קצר: כל מששתף אומר/ מספר במשפט על איזה אזור הוא אוהב בבית. |
| **שער כניסה**  **גשר למשתתפים** | בתחילת השנה דברנו על דיוקן- הפנים הרבות שיש לנו, ועל כך שבכל מקום אחר קצת אחרת- בבית הספר, מול חברים, בבית וכדומה.  היום אנחנו ממשיכים בעדשת המשפחה, ומתבוננים על הדיוקן שלנו בבית: איך אתם מתנהגים בבית? איזה תפקיד יש לכם? מה אתם חושבים עליו? |
| **התנסות** | **תפקידים בבית**  *למנחה: בעדשת המלחמה קיים מערך למפגש בנושא תפקידים בבית, אם לא קיימתם אותו- תוכל עכשיו. במידה וכבר דברתם על התפקידים- אפשר לעבור להתנסות הבאה.*  **קפה בית**  מסדרים את הכיתה עם שולחנות ל"בית קפה", ליד כל שולחן 2 כיסאות. אפשר גם כיבוד בשביל האווירה 😊  על כל שולחן נניח 2 כרטיסיות עם מצבים לדיון- התלמידים ידונו בשאלה או במצב ויספרו לבן הזוג כיצד יגיבו למצב.  התלמידים יחלקו לזוגות ובכל פעם ידונו בכרטיסים, עד להחלפה הבאה (הזוגות מתחלפים ועוברים לשולחן אחר).  שאלות שאפשר לשאול/ מצבים שאפשר להתייחס אליהם:   * כשמתארגנים בבוקר ליום לימודים ועבודה- אני... * כשמגיעים אורחים לבקר אני * כשצריך לנקות את הבית אני... * מבשלים לשבת- אני... * אחד מההורים לא מרגיש טוב, אני * האינטרנט לא עובד- אני... * כשיוצאים ביחד לטיול משפחתי- מה התפקיד שלי? * כשמארחים/ מתארחים אצל המשפחה- אפשר בד"כ למצוא אותי ב... * פעילות משפחתית שאני אוהב לעשות עם המשפחה שלי * בארוחת שישי אני... * יש למישהו במשפחה יומולדת- אני... * ההורים בקשו שאשמור על האחים הקטנים שלי- אני... * משהו שאני אוהב לעשות במיוחד בבית (אפשר גם יותר מאחד) |
| **עיבוד** | * נשאל את התלמידים איך היה להם התרגיל? אפשר גם לשקף את הדינמיקה שראית כמנחה. * נזמין את התלמידים לשתף על כרטיסייה שהפעילה אותם במיוחד * מה למדתם על עצמכם מהתרגיל? מה למדתם על משתתפים אחרים? * איזה "תמונה" של עצמכם בבית אתם רואים? איזה תפקוד שלכם עולה מתוך זה? |
| **העמקה** | * אפשר לפזר את הכרטיסיות התפקידים ממפגש 'אני בבית' בעדשת המלחמה, ולהזמין אותם להרכיב את "התמונה" שלהם שיכולה להיות מורכבת מתפקיד אחד או יותר שיש להם בבית. * מה אתם חושבים על התפקיד שלכם בבית? * מה לדעתכם בני המשפחה שלכם יגידו שהוא התפקיד/ים שלכם? * האם הייתם רוצים לשנות בו משהו? להוסיף? |
| **סיכום המפגש** | נסכם את המפגש ברמת הקבוצה: מה למדנו, ראינו אלו קולות שמענו. זה המקום גם לשקף כמנחה איך ראית אותם כקבוצה (דיבור פתוח, שיתוף, הקשבה). |